Здравейте имам постоянен трудов договор с Трейс пътно строителство АД. Днес са пуснали заповед с намаляване на работното време на 4 часа заради извънредното положение. Въпросът ми е какви са ми правата при положение, че съм на пълен работен ден по договор? Не мога да изплзвам платен годишен отпуск макар ,че имам от миналата година. Благодаря ви предварително. Моля за отговор.




Права
=====

 

Предполагам, че преминаването към непълно работно време е за всички или по-голяма част от служителите в дружеството и това е причината да не Ви предоставят отпуската за 2019 г. За преминаването към непълно работно време е необходима заповед на работодателя. 


Поздрави,  

адв. Николина Митова  

0898 303092




Здравейте, г-н Панчев, 


със Закона за мерките и действията по време на извънредното положение има изменения в Кодекса на труда, като е предоставена възможност на работодателя за преминаване към непълно работно време. По-долу е съответната разпоредба –  

“В предприятието или в негово звено работодателят може да установи за целия период на обявено извънредно положение или за част от този период непълно работно време за работниците и служителите, които работят на пълно работно време.  

(3) (Предишна ал. 2, доп. – ДВ, бр. 28 от 2020 г., в сила от 13.03.2020 г. до отмяна на извънредното положение) Продължителността на работното време по ал. 1 и по ал. 2 не може да бъде по-малка от половината от законоустановената за периода на изчисляване на работното време.  

(4) (Предишна ал. 3 – ДВ, бр. 28 от 2020 г., в сила от 13.03.2020 г. до отмяна на извънредното положение) С оглед създаване на възможност за преминаване от пълно на непълно работно време или обратно работодателят:  

1. взема под внимание молбите на работниците и служителите за преминаване от работа на пълно работно време на непълно работно време, независимо дали молбите са за същото или за друго работно място, когато съществува такава възможност в предприятието;  

2. взема под внимание молбите на работниците и служителите за преминаване от работа на непълно работно време на работа на пълно работно време или за увеличаване продължителността на непълното работно време, ако възникне такава възможност;  

3. предоставя своевременно на подходящо място в предприятието писмена информация на работниците и служителите за свободните работни места и длъжности при пълно и непълно работно време, за да се улесни преминаването от работа на пълно работно време на работа на непълно работно време или обратно; тази информация се предоставя и на представителите на синдикалните организации и на представителите на работниците и служителите по чл. 7, ал. 2;  

4. предприема мерки за улесняване на достъпа до работа на непълно работно време на всички нива в предприятието, включително за длъжностите, изискващи квалификация, и за ръководните длъжности, и при възможност за улесняване достъпа на работниците и служителите, които работят на непълно работно време, до професионално обучение с цел да се увеличат възможностите за израстване в кариерата и професионалната мобилност.”


Поздрави,  

адв. Николина Митова  

0898 303092


